Սակայն Ռոբերտ Քոչարյանի մոտ չստացվեց, Սերժ Սարգսյանը կարողացավ արագ հակազդել ու արգելակել դա, եւ Քոչարյանն ի վերջո ստիպված էր «կայսերական» բարձունքից իջնել եւ 2007 թվականի բացարձակ հաղթանակի կապակցությամբ Սերժ Սարգսյանին շնորհավորել Մելիք-Ադամյանում:Ներկայիս մոդելի պարագայում վարչապետ լինելու Սերժ Սարգսյանի հնարավորությունը չի ավելանում ամենեւին: Իհարկե, նվազում է նախագահ-մրցակցի ֆունկցիան, երբ դրածո թեկնածուն կարող էր հանկարծ «ապստամբել»: Մյուս կողմից, սակայն, եթե կա «ապստամբության» վտանգ, ապա այն առկա է նաեւ ներկայիս համակարգում, քանի որ ակնառու է վարչապետի «գերիշխանության» բացակայությունը, կառավարման համակարգի բազմակենտրոնությունը, ապակենտրոնացումը: Ըստ այդմ, խորքային առումով ներկայիս համակարգն իր տրանսֆորմացիայով գործնականում չի ավելացնում Սերժ Սարգսյանի վարչապետ լինելու հնարավորությունը: